**Noteikumu projekta**

**„Grozījums Ministru kabineta 2007.gada 19.jūnija noteikumos Nr.414 “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Nav attiecināms |
|  2. | Pašreizējā situācija un problēmas | Saskaņā ar Eiropas Parlamenta un Padomes 2005.gada 26.oktobra Regulas (EK) Nr.1889/2005 par skaidras naudas kontroli, kuru ieved Kopienas teritorijā vai izved no tās, 3.panta 1.punktu jebkura fiziska persona, kura iebrauc Eiropas Savienībā (turpmāk – ES) vai izbrauc no tās un kurai ir skaidra nauda EUR 10 000 apmērā vai vairāk, deklarē šo summu tās dalībvalsts kompetentajām iestādēm, caur kuru minētā persona iebrauc ES vai izbrauc no tās.Pamatojoties uz likuma “Par skaidras naudas deklarēšanu uz valsts robežas” 5.panta ceturto daļu, Ministru kabinets (turpmāk – MK) ir apstiprinājis skaidras naudas deklarācijas veidlapas paraugus ar MK 2007.gada 19.jūnija noteikumiem Nr.414 “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību”.Eiropas Komisijas *Customs 2013* Skaidras naudas darba grupa ir izstrādājusi un apstiprinājusi vienotu skaidras naudas deklarācijas veidlapu (turpmāk – veidlapa) visās ES dalībvalstu valodās un deviņās trešo valstu valodās. Noteikumu projektam pielikumā pievienotais veidlapas paraugs angļu valodā ir identisks tam, kādu ir lūgusi ieviest minētā darba grupa. Veidlapas irpieejamas elektroniski Eiropas Komisijas vietnē CIRCABC (Eiropas Komisijas Komunikācijas un informācijas centrs pārvaldes iestādēm)<https://circabc.europa.eu/faces/jsp/extension/wai/navigation/container.jsp>Pamatojoties uz 2012.gada 20.jūlija Eiropas Komisijas Ģenerāldirektorāta vēstuli Nr. DG TAXUD/B1/D (2012) 889512, vienotas veidlapas mērķis ir uzlabot tās salasāmību, caurskatāmību un loģisko struktūru, kā arī nodrošināt ar nepieciešamo detalizēto informāciju attiecīgos dienestus, kas nodarbojas ar cīņu pret noziedzīgi iegūtu līdzekļu legalizāciju un terorisma finansēšanu.  |
|  3. | Saistītie politikas ietekmes novērtējumi un pētījumi | Nav attiecināms |
|  4. | Tiesiskā regulējuma mērķis un būtība | **Ņemot vērā minēto, nepieciešams veikt grozījumus MK 2007.gada 19.jūnija noteikumu Nr.414 “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību” pielikumā, iekļaujot jauno veidlapu paraugus latviešu, angļu un krievu valodās.** **Paredzētais jauno veidlapu ieviešanas laiks ir 2013.gada 1.janvāris.** Tāpat arī secīgi jāveic izmaiņas muitas informācijas sistēmās, lai ar 2013.gada 1.janvāri tiktu ievietota visa veidlapā minētā informācija.Veidlapas izgatavos Valsts ieņēmumu dienests piešķirtā budžeta ietvaros.Informācija par deklarācijas iesniedzēja dzimumu ir nepieciešama datu analīzei un riska indikatoru noteikšanai.95% gadījumos skaidras naudas deklarācijas iesniedz citu valstu pilsoņi un ne vienmēr pēc vārda un uzvārda galotnēm ir iespējams uzzināt, vai deklarētājs ir vīrietis vai sieviete.Savstarpējās palīdzības ietvaros ES dalībvalstis var pieprasīt iesniegtas deklarācijas no citām ES dalībvalstīm izmeklēšanas nolūkā vai riska informācijas analīzei.  |
|  5. | Projekta izstrādē iesaistītās institūcijas | Valsts ieņēmumu dienests |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība nebija nepieciešama, jo ar projektu netiek skartas būtiskas sabiedrības intereses. |
|  7. | Cita informācija | Nav |
| **II. Tiesību akta projekta ietekme uz sabiedrību** |
| 11. | Sabiedrības mērķgrupa | Projekta mērķgrupa ir personas, kas iebrauc Eiropas Savienībā (turpmāk – ES) vai izbrauc no tās un kurai ir skaidra nauda EUR 10 000 apmērā vai vairāk. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. | Tiesiskā regulējuma finansiālā ietekme | Nav attiecināms |
|  4. | Tiesiskā regulējuma nefinansiālā ietekme | Nav attiecināms |
|  5. | Administratīvās procedūras raksturojums | I Skaidras naudas deklarēšanas process: 1. Fiziska persona iesniedz kompetentajā iestādē robežas šķērsošanas vietā rakstiski aizpildītu Skaidras naudas deklarāciju. 2. Kompetentā amatpersona pieņem deklarāciju, pārbauda, vai deklarētāja dati, kas ir norādīti deklarācijā, atbilst personu apliecinošā dokumenta datiem, kā arī, vai ir norādīta visa nepieciešamā informācija un deklarētājs ir parakstījis deklarāciju. Nepieciešamības gadījumā pārskaita deklarēto skaidru naudu, kā arī veic pārējās bagāžas fizisko kontroli. 3. Kompetentā amatpersona pieņem deklarāciju, apliecinot to ar savu parakstu un kompetentās iestādes zīmogu vai spiedogu.Deklarētājs var doties tālāk savās gaitās. 4. Trīs dienu laikā kompetentā amatpersona ievada informāciju Centrālajā muitas informācijas sistēmā. II Skaidras naudas deklarācijas iesniegšana ir paredzēta papīra formā, iesniedzot fiziski robežas šķērsošanas brīdī nevis elektroniski. Iesniegšanas veids ir atrunāts likuma „Par skaidras naudas deklarēšanu uz valsts robežas” (turpmāk – likums) 5.panta 1.punktā „Fiziskā persona, kurai saskaņā ar Eiropas Parlamenta un Padomes 2005.gada 26.oktobra regulas (EK) Nr. 1889/2005 par skaidras naudas kontroli, kuru ieved kopienas teritorijā vai izved no tās, 3.pantu ir pienākums deklarēt skaidru naudu, rakstveidā aizpilda skaidras naudas deklarācijas veidlapu”.Turklāt, likuma 3.panta 2.punktā ir minēts, ka Latvijas Republikas robežas šķērsošanas vietās, kur nav izveidoti muitas kontroles punkti, kompetentās iestādes funkcijas pilda Valsts robežsardze.Elektroniski skaidras naudas deklarāciju nav iespējams pieņemt arī laika ierobežojuma dēļ. Piemērs: vilcienam uz robežas maksimālais stāvēšanas laiks ir 40 minūtes. Šī laika periodā muitas amatpersonai, lielākoties naktsmaiņās, ir jāveic pasažieru bagāžas kontrole, kā arī paša vilciena kontrole. Vienā vilciena sastāvā var būt no 8 līdz 16 vagoniem. Muitas kontroli veic divas muitas amatpersonas, kuru pienākumos ietilpst ierobežoto un aizliegto preču kontrole, nepieciešamības gadījumā mutiskās deklarācijas pieņemšana, aprēķinot un iekasējot nodokļus, kā arī pieņemt skaidras naudas deklarācijas. III Informācija no deklarācijas tiek ievadīta Valsts ieņēmumu dienesta datu bāzē – Centrālajā muitas informācijas sistēmā (turpmāk – CMIS). Saskaņā ar jaunas skaidras naudas deklarācijas veidlapas apstiprināšanu, ar 01.01.2013. CMIS ir paredzētas izmaiņas, kur tiks fiksēta skaidras naudas skaitīšana, pārkāpuma konstatēšana, paredzēta ārvalstu fizisko personu dzimšanas datu un tranzītvalsts ievade, kā arī automātiska konvertācija eiro. Kopējās CMIS izmaiņu izmaksas ir 13830 Ls. Šo izmaiņu veikšanai nav nepieciešams papildus finansējums. |
|  6. | Administratīvo izmaksu monetārs novērtējums | Nav attiecināms |
|  7. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts ieņēmumu dienests, Valsts robežsardze |
|  2. | Projekta izpildes ietekme uz pārvaldes funkcijām | Projekta izpilde neietekmēs Valsts ieņēmumu dienesta un Valsts robežsardzes funkcijas un uzdevumus. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
|  6. | Cita informācija | Nav |

**Anotācijas III, IV, V un VI sadaļa– projekts šīs jomas neskar.**

Finanšu ministrs A.Vilks

05.11.2012. 14:10

950

O.Gržibovska

67047316, Olga.Grzibovska@vid.gov.lv